Thamsanq Mnyele

Thamsanqa (Thami) Mnyele (10 Desemba 1948 – 14 Juni 1985) alikuwa msanii kutoka Afrika Kusini aliyekuwa akihusishwa na siasa za kupinga ubaguzi wa rangi (apartheid) za African National Congress (ANC) na Harakati ya Black Consciousness.

Kazi yake ya kisanii ilianza kung’ara katika miaka ya 1970 alipounda kazi zilizoshughulikia athari za kihisia na kibinadamu za ukandamizaji. Kufikia miaka ya 1980, kazi zake zilifuata mwelekeo wa harakati za kupinga ubaguzi wa rangi, zikisherehekea nguvu na umoja wa Waafrika dhidi ya waonevu.

Mzaliwa wa Alexandra, Johannesburg, Mnyele alikuwa mtoto wa tatu kati ya watoto watano. Baba yake alikuwa mhubiri katika Kanisa la African Methodist Episcopal, huku mama yake akiwa mfanyakazi wa ndani. Katika miaka ya 1960, wazazi wake walimtuma mbali na mtaa wao uliokumbwa na uhalifu kwenda shule ya bweni katika kijiji kilichoko kaskazini-magharibi mwa Pretoria. Akiwa shuleni, alianza kuchora ingawa hakukuwa na masomo ya sanaa. https://sahistory.org.za/people/thamsanqa-thami-mnyele Katika mwaka wake wa mwisho, aliacha shule ya bweni kwa sababu mama yake hakuweza tena kumudu gharama zake.

Mnamo mwaka 1972, alitumia miezi kadhaa akisoma katika kituo cha sanaa cha Kilutheri cha Uswidi cha Rorke’s Drift huko Natal baada ya kupokea ufadhili. Hapa ndipo alipata mafunzo rasmi ya sanaa kwa kipindi cha mwaka mmoja, lakini alilazimika kuondoka ili kusaidia familia yake na kutafuta ajira huko Alexandra. Hatimaye, Mnyele alipata kazi kama mchoraji wa vielelezo (illustrator) katika Shirika la SACHED Trust.https://web.archive.org/web/20220525042640/https://tmfaa.ekurhuleni.gov.za/about_tmfaa

Tanbihi

Jamii:wasanii wa Afrika Kusini